Mababang paaralan

Ang mababang paaralan o paaralang primarya  (Ingles: primary school o elementary school) ay ang paaralan na nagbibigay ng unang bahagi ng edukasyon ng mga bata. Ang mga batang nag-aaral sa mababang paaralan ay karaniwang nasa edad na mula lima hanggang labing isang taong gulang. Dito napag-aaralan ng mga bata ang mga kasanayan na nagsisilbing pundasyon para maihanda sila sa pagharap sa buhay, trabaho at kung paano maging aktibong mamamayan.

Paaralang elementarya sa Pilipinas
Noong taong pampaaralan (Ingles: school year) 2021 hanggang 2022, mayroong 43,090 na mga paaralang elementarya sa buong bansa. Karamihan sa mga ito ay nasa mga rehiyon ng III, VI-A, V, VI, VII, at VIII. Dito ay nag-aaral ang 12,796,802 na mga bata.

Ayon sa Departamento ng Edukasyon, dalawa sa bawat tatlong gusaling pangpaaralan ang nangangailangan ng pagkukumpuni at tinatayang may kakulangan pa ng 91,000 na mga  silid-aralan.

Ang mga paaralang elementarya sa Pilipinas ay naitayo mula pondo ng Departamento ng Edukasyon, lokal na gobyerno, pribadong sektor, Senado, Kapulungan ng mga Kinatawan (Ingles: House of Representatives) at iba pang ahensiya ng gobyerno ng Pilipinas. Mayroon ding mga gusali ng paaralan na pinondohan ng mga dayuhan.   

Paaralang elementarya sa Estados Unidos
Noong taong pangpaaralan 2019 hanggang 2020, mayroong 70,039 na pangpublikong paaralan para sa prekindergarten, elementarya, at gitnang (Ingles: middle) na edukasyon at 18,870 na pribadong paaralan para prekindergarten, elementarya, at gitnang edukasyon.  	

Mga sanggunian

Tingnan din 
 Edukasyong elementarya
 Mataas na paaralan

Kategorya:Edukasyon
Kategorya:Mga uri ng paaralan